cyanic-selkie/wikianc huggingface dataset:
Fidel Castro
Grant protagoniste de politiche dal Nûfcent, al fo Prin Ministri di Cuba dal 16 di fevrâr 1959 fin a l'abolizion de cariche avignude il 2 di dicembar dal 1976, e dal 3 di dicembar 1976 al 18 di fevrâr 2008 President dal Consei di Stât e President dal Consei dai Ministris e Prin Secretari dal Partît Comuniste di Cuba.
Fidel Castro, insiemit a sô fradi Raul Castro, a Ernesto Che Guevara e a Camilo Cienfuegos, al fo un dai protagoniscj de rivoluzion cubane cuintri il regjime dal ditatôr Fulgenzio Batista, e daspo il falît sbac de Baie dai Purcîts de bande di cubans apoîats dal guvier dai Stâts Unîts di Americhe, definîs il caratar socialiste de Republiche di Cuba che, secont Castro e i sôi sostenitôrs, e je une republiche popolâr cence partîts, ma che i dissidents e une part dai analiscj politics internazionâl definîs un regjim totalitari.
Al a dispès zuiât un rôl internazionâl pui grant di cuant lassin pensâ lis dimensions geografichis, demografichis e economichis di Cuba ancje par vie de sô posizion strategiche e par no jessi masse lontane dai Stâts Unîts d'Americhe. Par i sôi detratôrs, ven considerât un nemî dai dirîts dal om, cuant che dai sôi sostenidôrs ven considerât un liberatôr dal imperialisim e metin l'acent parsore i progrês sociâi che a puartât a Cuba. Par chest ultims Castro al a gjoldût dal sosten des massis popolârs par dut il timp che al è stât al podê, e a puartât al paîs un miliorament des condizions di vite. I sôi detratôrs invezit fevelin di un manteniment repressîf dal podê.
Biografie
Fidel Alejandro Castro Ruz al nâs a Birán, in te provincie di Oriente, il 13 di avost dal 1926, tiarç di sièt fîs (trê fruts e cuatri frutis) di Angel Maria Castro y Argiz, un benestant paron di tiaris, e di Lina Ruz Gonzalez, une cubane origjinarie di une famêe des Canaris. So pari di estrazion sociâl contadine al jere emigrât di zovin a Cuba, dulâ in tal 1895, al ven coscrît tal esercit spagnûl, al timp impegnât sedi in te vuere di indipendence cubane, sedi in te vuere ispano-americane. Une volte finidis chestis vueris, lis Stâts Unîts cjapin il contrôl de isule caraibiche. Finide le vuere Don Angel al fâs fortune comprant tiaris par la coltivazion de zucar di canne dongje Biràn. Ancje se le sô famêe gjoldeve di une buine situazion economiche, Fidel al crês dongje i fîs dai lavoradôrs che prestavin opare par le imprese di sô pari, tancj de cuâi jerin mirgrants economics di Haiti. Cheste esperience permet a Fidel di no vê contats cun la "culture borghese" e di cognossi la situazion dai lavoradôrs fin cuant al jere piçul. Cuant che Fidel al a sîs aigns, ven mandât cun i sôi fradis Ramon e Angela e il lôr insegnant a Santiago di Cuba in condizions di povertât relative. A l'etât di vôt aigns Fidel al ven batiât secont la religjion catoliche, ancje se daspo al sielçierâ di no crodi. Il batisim permet a Castro di frecuentâ il colegjio di La Salle dulâ Fidel varâ un comportament scorèt. Par chest al ven trasferît al Belen Jesuit Preparatory School. Ancje se i plaseve la storie e la geografie, Castro nol jere un grant student. Une buine part dal sô timp la doprarâ par praticâ sport. Atôr dal finâl dal 1945 Fidel al tache a studiâ leç in te Universitât de l'Avane. Si unîs a lis protestis dal moviment dai students. Sot il guvier dai presidents Gerardo Machado, Fulgenzio Batista e Ramon Grau San Martìn ven atuade la represion dai students. Il malcontent gjenerât de repression al cjape simpri pui pît in te Universitâts, dulâ che bandis di students armadis si scuintrin cun lis fuarcis dal guvier. Anti-imperialiste e contrari al intervent merecan tai Caraibs, Fidel al jentre tal Comitât universitari par l' indipendence di Puerto Rico.
HTML
HTML al è l'acronim di HyperText Markup Language, lengaç pal marcament iper-testuâl. Al è un lengaç che al serf a preparâ testis par presentâju intune forme ipertestuâl, il formât standard des pagjinis web.
Sintasse
Un document HTML al è contignût intun file, che al scugne vê estension .htm o .html. Il file al è componût di elements, che a servissin a dâ informazions su la formatazion dai datis al sgarfadôr. Ogni element al è viert e sierât di un tag; il tag di sierade al è, par uns elements, opzionâl.
Chest al è un esempli di tag HTML:
Ducj i tags a son comprindûts jenfri parentesis lincinadis (< e >); pai tags di sierade, la sierade e je indicade cuntun strangulin (/) dopo prime dal non dal tag che si intint sierâ. Tal esempli parsore, il comand <b> al indiche che il test al à di jessi scrit in gruessut. Il risultât al sarà chest:
Vuê i documents HTML a incorporin une vore di tecnologjiis, che a ofrissin la possibilitât di zontâ al document ipertestuâl animazions interativis o efiets particolârs. Par chest fin a esistin lengaçs sicu CSS, JavaScript o altris aplicazions multimediâls di animazion vetoriâl o di streaming audio.
Aç
Luci Aç (par latin Lucius Accius; Pesar, atôr dal 170 p.d.C. - Rome, atôr dal 84 p.d.C.) fo un poete roman antîc.
2100
Il 2100 (MMC par numars romans) al è un an dal XXI secul.
Aç
Biografie
Nassût a Pesar atôr dal 170 p.d.C. di sclâfs sfrancjâts, al vivè a Rome, là che al ve une formazion elenistiche e che al vignive protezûts di Decim Juni Brût, vignint su unevore svantôs e supierbeôs (se i antîcs le contin juste une volte si refudà di jevà su a Juli Cesar Strabon parcè che no lu crodeve degn di lui come poete e une altre si fasè tirâ su une statue sproposetade). Tal 140 al partecipà a un concors di tragediis cuintri l'innomenât Pacuvi. Al murì atôr dal 84.
An lûs
L'An lûs (ly o ancje al) e je une unitât di misure di lunghece, definide come la distance percorude de radiazion eletromagnetiche (lûs) tal vueit tal interval di un an.
Ven utilizât in astronomie per esprimi le distancis con (e jenfri) ogjiets celests che si cjatin al di fûr dal Sisteme Solâr, sedi a dî par distancis su scjale galatiche. Une âtre unitât di grandece dispês utilizade  dai studiôs di  astronomie è il parsec, che corispuint a scuasit 3.26 ans lûs.
La definizion di an lûs dade dal UAI Union astronomiche internazionâl e je : la distance che un foton al percôr in tal spazi vueit in asence di un cjamp gravitazionâl o magnetic tal timp di un an gjiulian.L'an gjiulian a une durade di 365, 25 dîs, mediamenti 86 400 seconds , par un totâl di 31 557 600 seconds.
Dal moment che le velocitât de lûs tal vueit 299,792.458 chilometri al secondo (km/s), un an lûs corispuint a 9,460,730,472,581 km, sedi a dî:
sedi a dî scuasit 9 461 miliardi di chilometris o scuasit 63,241 voltis la distance jenfri la Tiare e il Soreli (cognossude come unitât astronomiche). L'an lûs al è une distance enorme su scjale umane.
âtris unitât di misure des lunghecis cumunadis cun l'an lûs son il minût lûs, il secont lûs, e cussi vie; a son otignudis considerant la distance percorude de lûs in une certe unitât di timp (viôt i esemplis).
Al contrari, bisugne rimarcjâ che l'an lûs no l'è une unitât di misure dal timp , par cuant sedi corèt dî che l'oservazion direte di un cuarp celest distant un cert numar di aigns lûs nûs fâs viodi chel cuarp celest cemût al jere il stês numar di aigns fa e no tal moment de sô oservazion.
David Woodard
200px|thumb|Woodard intal 2020 thumb|175px|Woodard e William S. Burroughs intal 1997 David Woodard (Santa Barbara, Californie, 6 di Avrîl 1964) al è un diretôr d'orchestre e scritôr dai Stâts Unîts di Americhe.
Educazion
Woodard al à studiât inte New School for Social Research di New York, e inte Universitât de Californie a Santa Barbara.
Cecoslovachie
thumb|250px thumb|250px La Cecoslovachie e fo un stât de Europe orientâl esistût dal 1918 al 1992, cuant che al fo dividût in Republiche Ceche e Slovachie.
Storie
Il stât de Cecoslovachie al nassè tal mês di Otubar dal 1918 de dissoluzion dal Imperi Austri-Ongjarês a cause de sconfite te Prime vuere mondiâl. Il teritori al comprendeve chel des presints Republiche Ceche e Slovachie, oltri che la regjon de Rutenie subcarpatiche, vuê in Ucraine.
Hitler al ocupà i teritoris de Boemie, a fuarte composizion todescje, tal 1938; tal stes timp il toc de Slovachie meridionâl al passà sot il domini de Ongjarie. Cn l'inizi de seconde vuere mondiâl la Cecoslovachie e cessà di esisti: i teritoris di Boemie e Moravie a deventarin part dal Tierç Reich, e al fo creât il gnûf stât de Slovachie, aleât de Gjermanie naziste e il cui esercit al compatà cuintri lis trupis Russis fin te Istât dal 1944.
Dopo de fin de seconde vuere mondiâl, la Cecoslovache e fo ristabilide cussì come e jere; la Rutenie e fo ocupade dal esercit sovietic, e daspò definitivamentri cedude. Tal 1948 il partît comunist al vincè lis elezions, puartant cussì il paîs in direzion dal bloc di influence sovietic, che al durarà fin tal 1989.
Tal 1989 e deventà di gnûf un stât democratic, par mieç de Rivoluzion di velût. Tal 1992 il parlament federâl al decidè di sudividi il stât in Republiche Ceche e Slovachie. La Cecoslovachie e cessà di esisti il 1 di Zenâr dal 1993.
Zaza
I zaza (dımli) a son une popolazion caucasiche che a fevelin la lenghe zaza.
1819
Il 1819 (MDCCCXIX par numars romans) al è un an dal secul XIX.
Rose
Cjale une di chestis vôs:
Burgkirchen
Burgkirchen al è un comun di 2.579 abitants (2005) logât tal distret di Braunau am Inn, tal stât federât austriac de Alte Austrie.
Lis sôs frazions a son:
Siegfried & Roy
thumb Siegfried & Roy a son stâts doi ilusioniscj statunitens.
Mart
Mart (simbul: ) al è il cuart planet dal sisteme solâr dopo la Tiere. Al ven clamât ancje «il planet ros» pe colorazion des pieris che cuvierzin la sô superficie.
Al à doi satelits : Fobos e Deimos
Antîc Egjit
Cu la peraule Antîc Egjit si intint le civiltât svilupade intor a lis tieris fertilis dongje dal flum Nîl a scomençÂ da lis cataratis, dongje il confin cul Sudan, fin ae viertidure cul Mâr Mediterani in timps incredibilmentri lontans, a scomençâ dal 3300 p.d.C, fin al 343 p.d.C, cuant al piert le sô indipendence par man dai Romans. left|Mape dal Antîc Egjit
Al è stât calcolât che la agricolture in chestis tieris e je praticade a scomençâ dal 6000 p.d.C. e je propit la presince dal flum a rindi pussibil la vite e lis coltivazions in une tiere pluitost desertiche, al è il motôr de civiltât che vivarà par tre mil agns, scuasit cence gambiaments. Lis aghis dal Nîl, cu lis lôr plenis, a puedin puartâ fertilitât, ma ancje distruzion, se no vegnin controladis in mût costant, e metudis vie par i periodis di sicitât. Al è par chest motîf che si sint le bisugne di un stât organizât, un stât che al puedi garantî la manutenzion di chês oparis di cui dipent la vite di ducj.
La bisugne di vê un stât che ministre lis oparis publichis (stuons e canâi), colegâts al Nîl, al puarte a la nassite di un dai prins stâs de storie, in tal 3300 p.d.C. I oms de lis tieris dal Nîl a imparin daurman a vivi sot le autoritât di un sorestant (periodi de formazion dai distrets). I distrets si dan cuintri e si alein jenfri di lôr par scuasit mîl agns, fint ae creazion di doi reams, l'Alt Egjit, in te basse, costituît de bande meridionâl de Vâl dal Nîl, e il Bâs Egjit, costituît de viertidure dal flum, che a vegnin unificâts in tal 3000 p.d.C., de bande di Menes, (scuasit di sigûr il faraon Narmer) re dal Alt Egjit, che al sarâ il primarûl da lis 30 dinastiis dal antîc Egjit. Jenfri i monuments pui cognossûts, a son di sigûr lis piramidis, tombis dai rês de III ae XII dinastie.
Lis piramidis pui famosis si cjatin a Giza, dongje la citât dal Cairo, la capitâl di vuê. La lôr grandece e testemonie la fuarce de organizazion dal stât egjizian, e trop che i egjizians vevin a cûr il crodi dal al dilà.
Le Piramide dal faraon Cheope, clamade ancje Grande Piramide, tombe dal faraon Khufu, cognossût cul non di Cheope e je le piramide conservade plui ben.
L'antîc Egjit jont il massim de sô fuarce e estension teritoriâl in tal periodi clamât Gnûf Ream (1567 p.d.C - 1085 p.d.C-), cuant che i confins dal imperi rivavin fin ae Libie, ae Etiopie e a lis tieris dal Orient di Mieç.
L'antîc Egjit al à cognossût ancje periodis di debolece e mancjance dal podê, come che al è sucedût in tai Periodis di Meçâns, cuant in tal seont l'Egjit ven invadût dal popul dai Hyksos.
Periodi predinastic
thumb|right|200px|Vâs egjizian dal periodi predinastic Cun Periodi predinastic dal Egjit si intint le fase precedent ae formazion dal stât unitari egizian. Scomence de preistorie e rive fint al 3100 p.d.C. Il paîs al è dividût in doi, Alt e Bas Egjit.
Periodi Arcaic (I-II dinastie)
Cun Periodi Arcaic o ancje Periodi Thinite (dal non de citât di This o Thinis, citât di nassite dai prins rês) si intint l'arc di timp cuviert da lis primis dinastiis. Il periodi storic si vierç cu la unificazion dal Alt Egjit e Bas Egjit, i doi reams formâts dongje il cors dal flum Nîl, in tal periodi predinastic.
Il fondadôr de I dinastie al è il faraon Narmer, chel che dongje dal 3000 p.d.C, al unifiche l'Egjit. Cognossin il sô non par vie di une piçule taule doprade par il truc. Di chest periodi storic son lis tombis a mastaba, sarês a dî cu le struture a gradons, parsore la cjamare funerarie. Lis notiziis parsore i aveniments storics dal periodi son pocjis, cualchit iscrizion cjatade,che fevele di spedizions militârs te regjon dal Sinai, je le prove dal interès dai egjizians par cheste tiare.Pui siguris son lis notiziis dai trafics comerciâi cu Byblos. Za in epoche arcaiche, i egizians dopravin lis taulis dal arbul dal cedri par lis costruzions e par fâ taulis par scrivi. Di chest periodi e je le formazion de struture aministrative dal stât egjizian, fondade su le division dal teritori in unitâts clamadis nomos.
Dal pont di viste archeologjic, di chest periodi restin soredut tombis, scuasit dutis vueidis par vie dai laris. Di abitazions e palaçs nol è restât nuie, par vie de fragilitât dal materiâl di costruzions (lens e modons di pantan).
Ream Vecjo (III -VI dinastie)
thumb|140px|left|Khufu|Uniche rapresentazion cognossude dal faraon Khufu (Cheope) Il fât pui cognossût di chest periodi al è la costruzion des piramidis, impuartant monument funerari dai rês di chest periodi storic. Di sigûr, la piramide e je la evoluzion de mastaba - le Piramide di Djoser - o ancje cognossude come la Piramide a gradons; nol è altri che un cicli di mastaba metudis une parsore chê altre. Lis piramidis vegnin costruidis simpri in chest mût, cualchidune ven bandonade prime dal finiment de costruzion (forsit, par vie de muart dal re). La piramide dal faraon Snefru e mostre une carateristiche a vonde strambe: tal mieç de sô costruzion, par vie dal cediment de struture, l'angul al ven ridot. Il risultât al è une piramide une vore origjinâl. Lis piramidis plui cognossudis a son la grande piramide dal faraon Khufru, cognossût di plui cul non di Cheope, le piramide dal faraon Khefren, chê dongje de Sfinge, e la piramide dal faraon Mikerinos.
Par un grum di timp si è crodût, forsît a cause des contis dal storic Erodoto, che par la costruzion des piramidis, a vegnivin doprâts sclâfs caturâts in bataie, ma cumò ducj i studiôs a son sigûrs che par la costruzion des piramidis a forin doprâts operaris specializâts, che in te stagjon de inondazions a lavoravin ae costruzion des piramidis. Chescj operaris a vegnivin paiâts cun farine, vuardi e robe di mangjâ (i bêçs no esistevin ancjemò). In chest periodi, i egjizians metin a pont lis primis tecnichis di imbalsamazion.
Prin periodi di Mieç (dinastiis VII-VII-IX-X)
In chest periodi, il stât egizian si disfuee. I governadôrs provinciâi a deventin simpri plui indipendents. Menphi al piert impuartance in tai confronts di Heracleopolis e daspò di Tebe. Lis notiziis di chest periodi storic son pocjis. Di sigûr si sa che princips tebans decidin une gnove unificazion jenfri il 2200 p.d.C e il 2050 p.d.C.
Ream di Mieç (XI - XII dinastie)
thumb|170px|right|Cjâf dal faraon Amenemhat III Atôr dal mieç de XI dinastie, l'Egjit al torne a jessi unificât par man dai rês de citât di Tebe. Chescj rês a cjapin il puest dai sovrans de dinastiis precedentis. In tal Ream di Mieç, che al comprent la XI e XII dinastie, l'Egjit al slargje il so rai di azion, par lâ fûr de Vâl dal Nîl. I interès egjizians si puartin fin ae Sirie e ae Palestine, rivant fin al flum Litani. La capitâl e ven spostade de citât di Menphi ae citât di Ivy Tawy, fondade apueste te regjon dal Fayum, ancje se il centri dal podê al reste a sud di Tebe. Jenfri i rês pui impuartants si puedin cjatâ: Sesostris I, Sesostris II e Amenemhat III. Atôr dal 1800 p.d.C., l'Egjit al torne di gnûf tal periodi di instabilitât, caraterizât da reams di pocje durade (XIII dinastie). Chest periodi al è cognossût come Seont Periodi di Mieç. Il decjadiment de unitât nazionâl al puartarà al podê rês di origjinariis dal popul dai Hyksos.
Seont Periodi di Mieç
Il seont periodi di mieç al comprent lis dinastiis XIII, XIV, XV, XVI e XVII. Dal pont di viste cronologjic, chest periodi al va dal 1790 p.d.C. fint al 1530 p.d.C. Il parcè di tancj rês che an governât in chest periodi al è dovût ae framentazion dal ream. No si sa il parcè de framentazion dal fuart ream unitari. Chel che si sa al è il fât che, in pôcs agns, tal scomençà de XIII dinastie, la unitât dal stât si romp, e la regjon de fôs dal Nîl, viôt le vignude di popolazions di origjine semite, cognossûts cul non di Hyksos, vignûts da est. Une volte stanziade, cheste popolazion e rivarâ a cjapâ il control de regjon, a puartâ la capitâl te citât di Avaris, e sdramassâ i rês de XIII ocupants le citâts di Menphi e Ity Tawy intor dal 1674 p.d.C. E sarà la prime volte che l'Egjit al ven ocupât da popolazions forestis, che daran vite ae dinastiis XV e XVI. In chest periodi, ancje la Nubie e devente indipendent, sot une dinastie aleade dai Hyksos. La lote par la liberazion dal Egjit, ancjemò une volte e ven puartade indenant dai rês di Tebe, che daran vite ae XVII dinastie.
Gnûf Ream (dinastiis XVIII-XIX-XX)
thumb|150px|left|Le regjine Hatshepsut Chest periodi comprent lis dinastiis XVIII, XIX e XX. Al dure dal 1530 p.d.C. fin al 1080 p.d.C. In chest periodi l'Egjit al slargje il so control politic e militâr al di fûr dal teritori naturâl dal Egjit, e al jentre in contat cun altris popui (Itîts) dal Orient di Mieç. La XVIII dinastie e je la prime dal gnûf ream. Une volte parâts vie i Hyksos, i rês di Tebe a cjapin di gnûf il control dal Egjit e de Nubie, fin te cuarte catarate dal Nîl. Par evitâ di jessi tacâts a orient, i rês di Tebe a slargjin il control ancje in tes tieris dongje il flum Eufrate, tiere dal popul itît, a traviers di un sisteme di funzionariis statâi. Il periodi dal gnûf ream al fo un periodi di grande prosperitât par l'Egjit. Cu la trasformazion de citât di Tebe in capitâl dal ream, i predîs dal diu Amon a scomencin a vê simpri pui podê e impuartance, lant in contraposizion cul podê reâl. Il faraon Amenofi IV al è il prin a cirî di ridûsi il podê dai predîs di Amon, introdusint in te vision religjose egjiziane, il diu Aton, divinitât solâr. Amenofi IV al gambie ancje non in Akhenaton, e puarte la capitâl in te citât di Akhet-aton, costruide par lui. Il zovin faraon Tutankhamon, fi di Akhenaton, al scancele la riforme religjose dal pari e al puarte une altre volte la capitâl a Tebe. Tutankhamon al jere une vore zovin, e facil di manipolâ de bande dai predîs di Amon, che lu vevin elet faraon. Cu la XIX dinastie, che includeve i faraons plui famôs come Ramses I e Ramses II (faraon vincidôr dal popul itite in te bataie di Qadesh), semeave che il podê dai faraons al jere in belance cul podê dai predîs di Amon, ma in te seconde part de dinastie i predîs di Amon ciririn une altre volte di sorplantâ i faraons. Di grande impuartance al fo il faraon Ramses III, che rive a dore di fermâ il popul cognossût come Popul dal Mâr che al voleve sviersâ l'Egjit, come a vevin za fât i Itîts. Le dinastie si siere cun faraons masse permissîfs cui predîs di Amon. Chest ategjament dai faraons al puartarà a une gnove division dal Egjit che durarà plui di cuatri secui.
Tierç Periodi di Mieç (XXI - XXV dinastie)
Za tal finiment de XX dinastie, intal ream dal ultin faraon di cheste dinastie, Ramesse XI, il podê dal re al cjape un colp vonde dûr par vie de situazion vignude a creâsi in te regjon a tôr di Tebe indulâ Herihor, daspò jessi divignût Prin Profete di Amon, rind ereditarie cheste cariche, cjapant ancje i titui riservâts ai faraons. Il fondadôr de XXI dinastie Smendes al jere stât prime visir di Ramesse XI, acete chest gambiament, regnant da Tanis parsore il Bas Ream e di une bande di chel di Mieç. Le situazion reste cussì par scuasit dute la XXI dinastie cence fastidis, ma la diminuzion dal podê reâl al puarte ae nassite di principâts, de bande da lis popolazions libichis jentradis tal teritori come presonîrs di vuere tal timp di Ramses III e devetâs soldâs mercenariis. Par chest motîf, la XXII dinastie e ven clamade ancje dinastie libiche, par vie dai sovrans di origjine libiche, che van a stâ atôr de citât di Heracleopolis Magna. Cheste dinastie e puarte il titul di Prin Profete di Amon sot il lôr podê, e e slargje la politiche di espansion in te regjon de Palestine. Ma ancje se l'inizi al jere bon, il podê ven dividût cu il consei dai predîs di Tebe, e cu i principâts dal Egjit di Mieç. Le dinastie XXV, di origjine nubiane, e cîr di unificâ l'Egjit, ma vegnin vinçûts in bataie dai Assiros, che a vevin invadût l'Egjit, e daspò dal prin faraon de XXVI dinastie. Il Tierç Periodi di Mieç al va dal 1070 p.d.C al 556 p.d.C.
Periodi Tard (XXVI - XXX dinastie)
In chest uldin periodi de storie egiziane, il podê al va de regjon di Menphi, al Bas Egjit. Il periodi tard al scomence cu la dominazion di un popul forest, i Assîrs, che za a controlavin la zone dal Nîl, sdramassin in bataie l'ultin faraon de XXV dinastie in tal 656 p.d.C.. In tal 653 p.d.C. Psametek, che tirave lis impuestis par cont dai Assîrs, al rive a slontanâ i forescj e a controlâ di fat dut l'Egjit, scomençant cussì il periodi tard. Sot Psametek II e il faraon vignût daspò di lui Nekau, al semeave che l'Egjit al fos tornât ai splendôrs dal periodi dal Ream di Mieç. La rinassite, sedi politiche che culturâl, e dure scuasit un secul, fin cuant che in tal 526 p.d.C. l'imperi persian, che al veve cjapât il puest dai Assîrs, al slargje le sô dominazion in te Vâl dal Nîl. Dal 525 p.d.C. al 402 p.d.C. i sovrans de Persie a cjapin ancje il titul di Rês dal Egjit formant chê, seont Maneton, e je la XXVII dinastie. Ma il guvier dal Egjit al ven tignût da comandants incjariadis dai rês persians. In tal 402 p.d.C un riviel, associât ancje a un moment di particolâr debeltât persiane, al puarte di gnûf al podê i rês egjizians e a jessi indipendent, ma no rive a tornâ e jessi il stât fuart di prime. La indipendence e dure fint al 342 p.d.C., sot i rês de XXVIII, XXIX e XXX dinastie. Une volte che il faraon Nectanebo II al ven vinçût in bataie dal re Artaserse, finide di fat la indipendence dal Egjit, e bisugnarà spietâ doi mil agns par che un egjzian torni al guvier te Vâl dal Nîl. I rês che an governât l'Egjit fin ae concuiste macedone dal 332 p.d.C. a son stâs mitûts te XXXI dinastie, introdote dai storics di vuê.
1817
Il 1817 (MDCCCXVII par numars romans) al è un an dal secul XIX.
1816
Il 1816 (MDCCCXVI par numars romans) al è un an dal secul XIX.
Feldkirchen bei Mattighofen
Feldkirchen bei Mattighofen al è un comun di 1.876 abitants (2005) logât tal distret di Braunau am Inn, tal stât federât austriac de Alte Austrie.
Lis sôs frazions a son:
Distret
La peraule distret (dal latín medievâl districtus) e ven dal "marcâ un teritori o une popolazion" e e definis une forme di aministrazion locâl in plui cjamps. La motivazion de esistence dai distrets e je solitamentri che chestis entitâts a distribuissin miôr i servizis.
Il distret intal mont
Il distret al è une maniere di dividi il teritori par une bisugne di aministrâ miôr. Tai paîs dal mont a son difarentis lis cuantitâts di teritori e di int che stan sot di un distret:
Il distret in Italie
In Italie al si favele di:
Pokémon
Pokémon al è un franchise gjaponês di proprietât de The Pokémon Company, creât tal 1996 di Satoshi Tajiri. Al è incentrât su creaturis di fantasie clamadis Pokémon (des peraulis inglesis Pocket Monster, mostris di sachete, l’acient te e no si lès, e fas nome viodi che la letare no e je mute) che a puedin jessi someants a bestiis, a robis inanimadis o ancje altri. Chescj Pokémon a si puedin cjapâ, alenâ e fâ lotâ par svagament o par competizion.
Il franchise al nas cun la cubie di zûcs Pokémon Aka e Midori (par inglês Pokémon Red Version e Pokémon Green Version, par furlan Pokémon Ros e Vert) jessûts nome in Gjapon tal 1996. I doi zûcs a son stâts svilupâts di Game Freak e publicâts di Nintendo pe sô console Game Boy
Il sucès enorm otenût in dut il mont al à puartât ae creazion di altris videozûcs, anime, film, manga, un zûc di cjartis di colezion, libris e tancj gadget e zugatui.
The Carpenters
miniatura The Carpenters a forin un grup musicâl di Downey, Stâts Unîts di Americhe, formât di Richard Carpenter e Karen Carpenter.
Franking
Franking al è un comun di 968 abitants (2005) logât tal distret di Braunau am Inn, tal stât federât austriac de Alte Austrie.
The Doors
miniatura
The Doors a forin un grup musicâl di Los Angeles, Stâts Unîts di Americhe, formât di Jim Morrison, Ray Manzarek, Robby Krieger e John Densmore.
1815
Il 1815 (MDCCCXV par numars romans) al è un an dal secul XIX.
Cope Italie
La Cope Italie (talian: Coppa Italia), clamade ancje Cope Italie Frecciarossa par ragjons di sponsor, e je la principâl cope di balon taliane, seconde competizion professionistiche nazionâl par impuartance daspò dal campionât di Serie A. Il tornei si ten sot la jurisdizion de FIGC e al è ricognossût di fat sicu "cope federâl" ancje se la organizazion ricuarde plui une cope di leghe. I vincitôrs de cope a puedin sflocjâ su la maie la cocarde tricolôr simbul de vitorie.
Americhis
right|thumb|200 px|Lis Americhis Lis Americhis, dispès clamadis nome Americhe, a son doi continents tacâts fra di lôr cu l'istmi di Panama. I doi continents a son l'Americhe dal Nord e l'Americhe dal Sud.
A voltis cun Americhe dal Nord si intint nome la part plui a nord (Stâts Unîts e Canadà), che e jere stade colonizade sore dut dai inglês. La Americhe Centrâl e fâs part de Americhe setentrionâl, ancje se ideologjicametri e forme, adun cu la Americhe dal Sud, la Americhe latine.
La Americhe e ven clamade ancje gnûf mont par disferenceâle dal vieri mont (Europe, Asie e Afriche).
L'om al è rivât intes Americhis uns 30.000 agns indaûr passant pal stret di Bering cuant che al jere dut glaçât. Planc planc al à colonizât dut il continent e a son nassudis des civiltâts tant che i Mayas, i Incas e i Aztecs, isoladis dal rest dal mont.
Al somee che i prins europeans a rivâ in Americhe dal Nord a sedin stâts i vichincs ator dal 1100 dopo di Crist. Dut chest nol jere cognossût in Europe, tant e je vere che la scuvierte de Americhe, fate di Cristoful Colomp intal 1492, e je sucedude par câs, parcè che l’esploradôr al pensave di rivâ in Indie.
Il non Americhe al è stât inventât dal cartograf todesc Martin Waldseemüller in onôr a chel dal esploradôr Amerigo Vespucci.
Lis Americhis a àn une superficie di 42.223.788 chilometris cuadrâts, ven a stâi pôc di mancul di chê de Asie, la popolazion e je di plui di 800.000.000 di abitants cuntune densitât medie di cirche 19 abitants par chilometri cuadrât. Intes Americhis a son 35 nazions indipendentis (23 tal Nord e 13 tal Sud) e un pôcs di teritoris semi-indipendents.
Federcalcio
Federazione Italiana Giuoco Calcio
Balon di aur
Il Balon di aur (Ballon d'Or, par francês), cognossût une volte ancje sicu Zuiadôr european dal an, al è un premi leiât al balon istituît tal 1956 de riviste di sport francese France Football e assegnât ducj i agns al zuiadôr che al à spicât di plui te stagjon sportive, militant intune cualsisei scuadre di un cualsisei campionât dal mont.
Tai agns la assegnazion e je stade destinade al miôr zuiadôr european di une scuadre europeane (1956-1994), al miôr zuiadôr di une scuadre europeane (1995-2006) e al miôr zuiadôr dal mont (2007-2019; 2021-). Fin ae edizion 2021 si cjapave a riferiment pal premi l’an solâr, dal 2022 la stagjon prime.
Premis par zuiadôr
'Note: a son mitûts nome i vincidôrs'
FIGC
Federazione Italiana Giuoco Calcio
Federazion Taliane Balon
Federazione Italiana Giuoco Calcio
Cuarp Forestâl de Regjon autonome Friûl - Vignesie Julie
Il Cuarp Forestâl de Regjon autonome Friûl - Vignesie Julie (par talian Corpo forestale della Regione autonoma Friuli - Venezia Giulia, par sloven Gozdarska policija Avtonomne dežele Furlanija - Julijska Krajina, par todesc Landesforstdienst der Autonome Region Friaul - Julisch Venetien) al è un cuarp di polizie de Regjon Friûl-Vignesie Julie cun funzions di vuardie e contrôl intal setôr forestâl. Al dipint dal assessôrs e risorsis agroalimentârs, forestâls, itichis e di mont de regjon. Al fo istituît cun la Leç Regjonâl dai 10 di Novembar 1969, n. 36.
Straight Edge
Filosofie di vite nassude tal ambient  hardcore punk che proviôt la astinence dal consum di tabac, alcul, droghis e ses ocasionâl.
Le cjançon  'Straight Edge' dai Minor Threat e fat partì chest moviment salutist che dai agns 80 fin cumò si è slargjat ancje oltri i confins de musiche punk.
In Italie il personaç Straight Edge plui famôs al è il fumetis Zero Calcare in Friûl o vin il rapper Dj Tubet.
Cavalîrs templârs
300px|miniatura|destra|Cavalîrs Templârs
Chel dai ' Pauperes commiltones Christi templique Salomonis ' ( puars compagns armâts di Jesu Christ e dal templi di Salomon ) pui cognossûs come cavalîrs templars o ancje nome templârs fo un dai prins e pûi cognossûs ordins religjôs di cavalîrs cristians de Etât di Mieç
Le nascite dal ordin si coloche in te Tiiare sante, tal mieç des vueris jenfri lis fuarcis cristianis e islamichis sclopadis daspo la prime Crosade dal 1096. In te epoche, lis stradis de Tiaresante jerin parcorudis dai pelerins che vignivin di dute Europe.Simpri pui frecuent al jere il pericul di laris e brigants.Par difindi i lûcs sants e i pelerins vegnin fondâts ordins religjôs di cavalîrs.
Atôr dal 1118 - 1119, un puin di cavalîrs decît di fondâ l'Ordin Templâr , cun il compit di difindi i tancj pelerins europeans che levin a Gjerusalem. L'Ordin al ven uficializât tal 1129, cjapant la regule monastiche e cul jutori di San Bernart di Clairvaux
Federazione Italiana Giuoco Calcio
La Federazione Italiana Giuoco Calcio (par furlan Federazion Taliane Zûc dal Balon), par solit clamade cun l’acronimo FIGC o ancje cul non di Federcalcio, e je l’associazion che regolamente e promôf il balon, il balon a 5 e il balon di splaze in Italie.
Cavalîrs templârs
Il fât di jessi religjôs e ancje vuerîrs, carateristiche che a simpri segnât chest Ordin , al fo simpri viodût cun une certe perplessitât tal ambient cristian.
Federazione Italiana Giuoco Calcio
Nassude tal 1898 a Turin e à la sede a Rome e il centri tecnic a Covercian (FI). Dal 1905 e je part de FIFA e dal 1954 de UEFA.
Cavalîrs templârs
L'Ordin Templâr, tal cors dal timp, si dediche ancje al lavôr tai cjamps, creant un gran sisteme di produzion , e ancje a la gjestion finanziarie dai bens dai pelerins, rivant a meti su il pui avanzât sisteme bancari dal timp.
Udinese Calcio
right|200px
La Udinese Calcio (Balon Udinês a la letare), cognossude dai furlans come Udin o Udinês, e je la plui impuartante scuadre di balon de citât di Udin e dal intîr Friûl, e al dì di vuê e zuie tal in serie A.
La Udinês e nassè tal 1896 cul non di Società udinese di ginnastica e scherma, e e je partant une des scuadris plui antighis de Italie. I colôrs di maie a son il blanc e il neri, ven a stâi chei de citât di Udin, e par chest i siei zuiadôrs e i siei sostignidôrs a vegnin clamâts bianconeri o zebrette.
La Udinês e je lade pe prime volte in Champions League tal 2005. E à vinçût il Play-Off ma e à pierdût te fase a zirons. Intal 2010 e à partecipat di gnûf a cheste cope, ma e à pierdut il Play-Off cuintri L'Arsenal F.C.. Tal 2011 e je tornade a partecipà a cheste impurtante cope, ma otignint il stes risultât cuntri dal Sporting Braga.
Federazione Italiana Giuoco Calcio
Al dì di vuê il president al è Gabriele Gravina.
Cavalîrs templârs
Cul passa dai secui, la cressite finanziarie e dal podê dei Templârs, no ven viodude di bon voli de bande dal re di France Filip il Biel, che une volte decidût, al cîr cun dutis lis sôs fuarcis di meti fin al Ordin Templâr jenfri il 1312 e il 1314. Cun la Bole di Pape Clement V, l'Ordin ven scomunicât par no jessi pui ricostituît.
I Templârs vegnivin ricognossûs par vie de lôr veste, blancje o nere, parsore di cheste veste ven zontade la crôs rosse a çampe. Cheste crôs jere vonde piçule e no grande tal pet o daûr de schene, come sin usâs a viodile tai libris o al cine.
Fale curte
Fale curte al è un grup che al fâs musiche in lenghe furlane.
Val Gail
La Val Gail o Val de Gail (par todesc Gailtal, par sloven Ziljska dolina) al è un cjanâl lunc uns 120 km che si cjate intai teritoris di Tirôl orientâl e Carintie. E scomence a Kartitsch e e finis a Villach, là che si bute inte Drau. La Val Gail e cjape doi basins idrogjeografics che dut câs a fluissin inte Val Drau: viers ovest e Kartisch al côr il flum Gailbach, viers est al côr la Gail. La siele di Kartisch (Kartitscher Sattel) e divît i basins dai doi flums. Il tôc di Val Gail tra la Karischer Sattel e il paîs di Kötschach-Mauthen al cjape il non di Lesachtal.
Comuns di Lenghe Furlane
Regjon Autonome Friûl-Vignesie Julie
Te Regjon Autonome Friûl-Vignesie Julie, l'ambit teritoriâl interessât dai intervents di tutele e di valorizazion de lenghe furlane al è delimitât, su la fonde dal articul 5 de leç regjonâl dai 22 di Març dal 1996, n. 15 (Normis pe tutele e pe promozion de lenghe e de culture furlane), dai Decrets dal President de Zonte regjonâl n. 0412/Pres. dai 13.11.1996 e n. 0160/Pres. dai 20.05.1999. Intal stes teritori si aplichin lis disposizions de leç regjonâl dai 18 di Dicembar dal 2007, n. 29 (Normis pe tutele, valorizazion e promozion de lenghe furlane), cemût che al è previodût dal articul 3 de leç stesse.
Par ce che al tocje la Leç 482/99 (Normis in materie di tutele des minorancis linguistichis storichis), il teritori di tutele al è chel fissât de Deliberazion de Zonte regjonâl dal Friûl-Vignesie Julie n. 2680 dai 3 di Avost dal 2001, emanât in atuazion dal articul 1, come 5, dal D.P.R. dai 2 di Mai dal 2001, n. 345 (Regolament di atuazion de Leç dai 15 di Dicembar dal 1999, n. 482 ), che al dîs che “La presince de minorance si presum cuant che il comun o une part di chel al sedi cjapât dentri inte delimitazion teritoriâl fate di une leç statâl o regjonâl anteriôr ae date di jentrade in vore de leç e che si riferissi in maniere esclusive aes lenghis tuteladis dal articul 2 de leç stesse”. Il teritori calcolât di cheste Deliberazion al è chel previodût dai Decrets presidenziâi dal 1996 e dal 1999.
Culì si à di vê iniment che ancje lis Provinciis di Udin e di Gurize a àn deliberât in maniere uficiâl, daûr de leç 482/99, l'ambit di tutele pe lenghe furlane, in maniere rispetive cu lis Deliberazions consiliârs n. 91 dai 15.12.2000 e n. 3 dai 07.02.2001. In ogni câs, chestis delimitazions a son stadis passadis de Deliberazion de Zonte regjonâl dal Friûl-Vignesie Julie n. 2680 dai 3 di Avost dal 2001.
Ambit di tutele de lenghe furlane in Friûl-Vignesie Julie
Ex provincie di Gurize:
Ex provincie di Pordenon:
Andreis, Darbe, Davian, Barcis, Budoie, Cjasarse, Cjastelgnûf, Cjavàs, Claut, Clausêt, Cordenons, Cordovât, Fane, Fontanefrede, Frisanc, Manià, Midun, Montreâl, Morsan da lis ocjis, Pinçan, Polcenic, Pordenon, San Zorç da la Richinvelde, San Martin dal Tiliment, San Quarin, San Vît dal Tiliment, Secuals, Siest, Spilimberc, Tramonç Disore, Tramonç Disot, Travês, Voleson Darzin, Vît, Vivâr, Çopule.
Ex provincie di Udin:
Dael, Damâr, Dimpeç, Aquilee, Darte, Dartigne, Atimis, Bagnarie, Basilian, Bertiûl, Bicinins, Bordan, Buie, Buri, Cjamin dal Tiliment, Cjampfuarmit, Cjamplunc Tapoian, Cjarlins, Cjassà, Cjasteons di Strade, Cjavaç, Çurçuvint, Çarvignan, Cjopris e Viscon, Scluse, Cividât, Codroip, Colorêt di Montalban, Comelians, Cuar di Rosacis, Cosean, Dignan, Dogne, Enemonç, Faedis, Feagne, Flumisel Vile Visintine, Flaiban, Forgjarie, For Davôtri, For Disore, For Disot, Glemone, Gonârs, Tisane, Lauc, Listize, Lignan, Magnan, Maian, Malborghet e Valbrune, Manzan, Martignà, Merêt di Tombe, Mueç, Muimans, Montenârs, Mortean, Murùs, Muçane, Nimis, Osôf, Davâr, Pagnà, Palaçûl, Palme, Paluce, Pasian di Prât, Paulâr, Pavie, Pucinie, Pontêbe, Porpêt, Paulêt, Puçui, Pradaman, Prât di Cjargne, Prissinins, Premariâs, Preon, Prepot, Ruvigne, Ravasclêt, Raviei, Reane dal Roiâl, Remanzâs, Resiute, Rigulât, Rivis Darcjan, Rivignan Teôr, Roncjis, Rude, San Denêl, San Zorç di Noiâr, San Zuan dal Nadison, Sante Marie la Lungje, San Vît de Tor, Sant Vît di Feagne, Sauris, Sedean, Soclêf, Sudri, Talmassons, Tarcint, Tarvis, Tavagnà, Tierç di Aquilee, Tumieç, Torean, Tor di Zuin, Trasaghis, Trep Grant, Trep di Cjargne Liussûl, Tresesin, Trivignan, Udin, Vildivar, Vençon, Verzegnis, Vile di Cjargne, Visc, Zui.
Comuns metûts dentri intal ambit teritoriâl di tutele de lenghe furlane in Friûl-Vignesie Julie
Regjon Venit
La tutele de minorance linguistiche furlanofone intal Venit orientâl si fonde su la leç regjonâl dai 23 di Dicembar dal 1994, n. 73, che, tal articul 3, come 1, letare d), e fâs riferiment specific aes “associazions culturâls furlanis dal teritori di Puart” tra i sogjets beneficiaris dai contribûts.
Dopo de aprovazion de leç 482/99, il Consei provinciâl di Vignesie al à proviodût a ricognossi in maniere uficiâl la minorance linguistiche furlane presinte intal so teritori, dome pai comuns di San Michêl dal Tiliment (delibare n. 2006/00032 dai 20.04.2006), Tei (delibare n. 2006/120 dai 21.12.2006) e Cint (delibare n. 2006/121 dai 21.12.2006). Chest ricognossiment al rive dopo des deliberazions là che i conseis dai trê comuns citâts a àn domandât al stes Consei provinciâl di cjapâ dentri i teritoris comunâi intal ambit teritoriâl là che si aplichin lis disposizions di tutele des minorancis linguistichis storichis previodudis daûr de leç 482/99.
In chês delibaris si stabilìs, in ogni câs, che la consistence de minorance furlane e tocje dut il comprensori dal teritori di Puart, riferibil ai Comuns di Cint, Concuardie, Fossalte, Gruâr, Puart, San Michêl dal Tiliment, Tei.
Duncje, se l'ambit teritoriâl là che si aplichin lis disposizions di tutele des Minorancis linguistichis storichis des popolazions furlanis, tant che previodût de leç 482/1999, al è limitât ai trê comuns citâts in precedence, lis delibaris nomenadis de Provincie di Vignesie, ancje su la fonde de L.R. 73/1994, a àn cjapât at che la lenghe furlane e je fevelade in maniere tradizionâl e significative ancje in altris cuatri comuns dal mandament di Puart.
Ambit di tutele de lenghe furlane in Venit
Cint, Concuardie, Fossalte, Gruâr, Puart, San Michêl dal Tiliment , Tei.
Comuns inserîts intal ambit di tutele teritoriâl de lenghe furlane in Venit
1814
Il 1814 (MDCCCXIV par numars romans) al è un an dal secul XIX.
Tantali
Il Tantali al è l’element chimic di numar atomic 73. Il so simbul al è Ta.
Cjistiel di Chambord
Il cjistiel di Chambord al è il plui grant dai cjistiei de Val de Loire e un tra i plui cognossûts e visitâts. Al è stât fat sù par volontât dal re Francesc I. I lavôrs, afidâts a Domenico di Cortona e Jules Hardouin Mansart, a son tacâts tal 1519 dongje un comedon dal flum Cosson, afluent dal Beuvron, un dai afluents de Loire. A si cjate tal dipartiment dal Loir-et-Cher, 14 km a nord-est di Blois e a cirche 6 km de roste çampe de Loire.
Il cjistiel al è stât une residence dai rês francês e al è un esempli tra i plui significatîfs di architeture rinassimentâl in France. Tal 1981 al è jentrât inte liste dai sîts patrimoni de umanitât dal UNESCO, dulà al è dentri dal 2000 cun dute la Val de Loire. Dal 1840 il cjistiel al fâs part dai monuments storics de France e tal 2005 al è stât iscrit tal circuit des residencis reâls europeanis.
1813
Il 1813 (MDCCCXIII par numars romans) al è un an dal secul XIX.
Liste di sports de rachete
I sports de rachete a son chei sports dulà che par zuiâ e covente une rachete o un imprest someant.
1811
Il 1811 (MDCCCXI par numars romans) al è un an dal secul XIX.
Geretsberg
Geretsberg al è un comun di 1.105 abitants (2005) logât tal distret di Braunau am Inn, tal stât federât austriac de Alte Austrie.
Lis sôs frazions a son:
Terenzi
Publi Terenzi Afri (par latin Publius Terentius Afer; Cartagine, 185/184 p.d.C. - 159 p.d.C.) fo un poete roman antîc, autôr di comediis.
Biografie
No o vin masse informazions de sô vite e chel che o savìn lu chiapìn soredut di une biografie che Eli Donât metè dentri al so coment des oparis di Terenzi, che e veve il De poetis di Suetoni come risultive. Al somee che al sedi nât tra il 185 e il 184 p.d.C. a Cartagine, cjapât come sclâf dal senadôr Terenzi Lucan e po sfrancjât pal so talent e pe bielece. Tal 160 al scomençà a butâ fûr comediis, cence vê suces fin che l'innomenât atôr Ambivi Turpion nol rivà a fâlis preseâ al public; te antichitât i lengonats disevin che di comediis nol butà jù mai une rie e che in realtât i siei drams ju vevin scrits i nobii Sipion emilian, Leli minôr e Luci Furi Fîl (scrivi comediis no jere une ocupazion degne di un aristocratic) e ancje che si intratignive cun lôr cun rapuarts sesuâi. Dut câs, nol podè continuâ par tancj agns, parcè che al partì pe Grecie, là che forsit al voleve viodi cemût che a jerin lis comediis grecis originâls e come che si stave tes bandis là che al ambientave ducj i siei drams, e il viaç nol le masse ben, parcè che al murì tun naufragi tal 159.
Lis comediis
A forin metudis in sene dutis sîs tra il 166 e il 160, intun slambri che il spirt de culture romane mudave incorint: te aristocrazie si slargjavin i concets di umanitât e la riflesion sul rodul dal omp e su la sô psicologie. Cussì tal teatri di Terenzi nol jere puest pe comicitât slavrade de tradizion comiche latine, chê di Plaut che j plaseve un grum ae plebe (cheste e je la reson dal pôc suces che al ve tal principi: si rideve pôc), rimplaçade de ricercje psicologiche e dal moralisim de humanitas, robe che e fo preseade un grum dai cristians te ete di mieç. Al cjapave a model Menandri, che tal teatri grêc al veve fat un lavôr compagn, e puartave indenant la rivoluzion di Cecili Stazi. A tancj chest gnûf stîl no ur lave jù e Terenzi ve la idee di difindisi dai detratôrs tai preambui des comediis.
Lucili
Gai Lucili (par latin Gaius Lucilius; Sesse Aurunche, 180 p.d.C. - Napoli, 102 p.d.C.?) fo un poete antîc roman.
Biografie
San Jeronimi scrîf che al nassè tal 148 p.d.C., ma probabilmentri si jere imbroiât, confondint i consui di chel an cun chei dal 180, che a vevin l'istes non: al sar nassût tal 180 a Sesse Aurunche, tra il Lazi e la Campanie. Al vignive di une famee di siorons e al cognosseve Sipion emilian, che al combatè ancje cun lui tal assedi di Numanzie, in Spagne, tra il 134 e il 133; o savìn che nol scomençà a scrivi, o forsit dome a publicâ, satsris prin di cheste bataie, po 'nd' componè un stermini, simpri cuintri dai riversaris dal circul dai Sipions, che ur jere un grum tacât, vint dut il timp dal mont, stant che nol si avodà mai ae politiche (e jere la prime ete a Rome di aristocratics che no a stavin daûr des robis dal stât). No si sa ben cuant che al murì: forsit tal 102, come che al declare simpri San Jeronimi, ma dôs robis a somein segûrs: che al rivà ai sessante agns, parcè che Orazi lu descrîf vecjo (e pai Romans jessi vieli voleve dî vê almancun sessante agns), e che al jere ancjemò vîf tal 114, parcè che tocs de sôs sataris che no a son stâts pierdûts si riferissin a fats di chel an.
Lis sataris
Di ducj i trente libris di sataris che al scrivè, a restin vuê milcuatricent fruçons. Bisugne dî che Lucili fo chel che al definì ben il genar, tacant un ciert moment a scrivi dome esametris, là che prin Eni e Pacuvi vevin doprât un grum di metris diviers, e dedicant poesiis esclusivementri ai atacs personâi, lant cuintri ducj i riviersaris dal circul dai Sipions e cuintri chei che a componevin viers patetics cun peraulis altitonantis, tal stîl che al jere lât in vieri, come Eni, che al jere za muart, e Aç. Al doprave un lessic cuotidian e nol rifinive benon, vint miôr scrivi di corse; al jere brâf a depenzi cuadruts. Cu la sô poesie che e fevelave di robis personâls e cul sô disinteres pe politiche, al jere un prodot des gnovis ideis dai inteletuâi: si scomençave a preseâ la introspezion plui che no la vite ative; però i restave alc de vecje concezion de poesie, vadì che nol viodeve ben di meti su i siei viers cun sutilece (no a jerin par nuie elegants, come che al notà Orazi) e che al veve miôr tacâ i altris che no praticâ il ricueiment.
Deià
Deià al è un comun de Spagne di 718 abitant che al fâs part de comunitât autonome des Isulis Baleârs; plui di precîs, al è logât su la isule di Maiorche.
La lenghe propie dal comun al è il catalan; e esist ancje une forme castiliane dal non, Deyá, che però e ven doprade pocjis voltis.
Gilgenberg am Weilhart
Gilgenberg am Weilhart al è un comun di 1.233 abitants (2005) logât tal distret di Braunau am Inn, tal stât federât austriac de Alte Austrie.
Rose (San Vît dal Tiliment)
Rose jè une pičule frazion dal Comun di San Vît dal Tiliment, plačade dongje il principâl flum furlan, dilunc la roste destre, cuintri di Cjamin dal Tiliment, in che altre spuinde.
La storie di Rose (un timp "Vile di Rose") jè unide cun che di Plêf di Rose, fintremai che l'aghe dal Tiliment no l'à dividût lis dos comunitâts.
Toponomastiche
Il toponim al somee propri vignî dal participi dal verp "roseâ", in riferiment ai sdrumaments causionâts dal flum, che tal cors dai secui an stramudât le vile da spuinde sinistre a che destre.
Torsten Haß
Torsten Haß alias Kim Godal (Neumünster, stât dal Slesie-Holstein, 21 di Novembar 1970) al è un bibliotecari e scritôr todesc.
Illinois
L'Illinois al è un dai stâts dai Stâts Unîts di Americhe. Al à une superficie di 149.998 km² e une popolazion di un 12.700.000 abitants.
L'llinois al fâs part dai Stâts Unîts dal 1818.
2023
Il 2023 (MMXXIII par numars romans) al è un an dal XXI secul.
Ferdinant II di Aragone
Ferdinant II di Aragone det ancje Ferdinant il catolic (Sos del rey católico, 10 di Març 1452 - Madrigalejo, 23 di Zenâr 1516) al fo:
Biografie
Intal 1479 al eredite ducj i Stâs dal pari, rivant a meti sot lis sôs leçs scuasit dute la Spagne.
Ferdinant e Isabele a menin une politiche religjose di fier, tornant a organizâ intal 1481 il tribunâl de Incuisizion e parant vie de Spagne ducj i ebreus no convertîs intal 1492. La concuiste dal ream di Granade tal stes an i vâl il titul di "Rês catolics" par pape Alesandri VI, metint cussì fin al periodi de Reconcuista. Il 2 di Zenâr, lis clâfs di Grenade a son consegnadis ai "Rês catolics". Doi mês plui tart, Ferdinant e Isabele metin la firme parsore ae leç di espulsion dai ebreus.